Tondi sõjaväelinnak

Tondi sõjaväelinnak on Tallinnas Tondi, Järve ja Mustamäe asumis paiknevad militaarehitised, moodustades ühe osa Peeter Suure merekindluse rajatistest. Tuntumad on Tondi tänava äärsed merekindluse suurtükiväe kasarmud. Sõjaväelinnaku kogupind moodustab üle 44 hektari, mis koosneb umbes 30 munitsipaalomanduses olevast kinnistust. Paljud hooned on aastaid tühjana seisnud ja üldseisukord on avariiline. Linnaku taastamine ja renoveerimine algas 2004. aastal. Tondi sõjaväelinnak rajati Peeter Suure merekindluse teeninduspersonali jaoks. Ehitamine algas juba 1910. aastal. Suurema hoo võttis see pärast 1912. aastat, kui Tondi tänava äärde alustati punastest tellistest kasarmute ehitamist. 1915–1916 rajati linnakusse mitmesuguseid objekte. 1917. aastal paigutati Tondi sõjaväelinnakusse Eesti rahvusväeosa 1. Eesti jalaväepolk, 24.– 26. maini 1917 viidi 1. Eesti Jalaväepolgu formeerimine üle Rakverre. Pärast 1918. aastat võeti sõjaväelinnak Sõjaministeeriumi valdusse. Mais 1920. aastal kolis Tondi kasarmutesse Sõjakool, mis 1923. aasta septembris lõpetas tegevuse iseseisva õppeasutusena ja liitus Sõjaväe Ühendatud Õppeasutustega, mis asutati Tondi sõjaväelinnaku baasil. Aastatel 1945–1994 asus kogu kompleksis taas sõjaväelinnak koos autobaasi ja tankipolguga. Sellel perioodil ehitati territooriumile NSV Liidu relvajõudude maavägede Balti sõjaväeringkonna 144. Jelnja-Saraatovi nimelise kaardiväe motolaskurdiviisi ja 254. kaardiväe Aleksandr Matrossovi nimelise laskurpolgu mitmeid abi- ja majandushooneid. Vene Föderatsiooni relvajõud andsid üle Kaitseministeeriumi haldusse sõjaväelinnaku 1994. aastal. Sõjaväelinnaku kordategemist alustati alles 2004. aastal. Maa-ala detailplaneering nägi ette esmalt kasarmute katuste ja fassaadide renoveerimist ning Tondi, Sammu ja Rivi tänava vahelise ala väljaehitamist. Tondi tänava hooneid jagavad omavahel AS Pro Kapital Eesti ja AS Audentes. Viimane rajas sinna oma uue õppekeskuse. Detailplaneering hõlmab ka Tammsaare tee ääre hoonestamist Järve asumi poolel. Turvafirma G4S (endine ESS) hoone lähedusse tulevad kortermajad ja büroohooned. Staabihoone. Tammsaare tee 25 Kasarmuhooned. Tondi tänav 51, 53, 55, 57 Hoovipoolne hoone. Tondi tänav 53 Sööklahoone. Tammsaare tee 64 Sauna- ja vahtkonnahoone. Tammsaare tee 56, 58. Tallihoone. Tondi tänav 53b / Seebi tänav 24a Klubihoone. Tondi tänav 55b Abihoone. Tondi tänav 57a 1934. aastal rajati kasarmute juurde kaitseväe lasketiir. Tulejoonel sai seista 44 meest väikesekaliibriliste spordipüssidega. Endine laohoone asub J. Sütiste tee 17, Põhja-Eesti Regionaalhaigla vastas. Peeter Suure merekindluse jaoks rajati mitmeid kitsarööpmelise raudtee harusid laiusega 750 mm. Mustamäe laskemoonaladudesse (säilinud hoone J. Sütiste tee 17) suundus liin suunal Liiva–Vääna, mis kulges üle Rahumäe viadukti. Rahumäe kalmistu taga asunud jaama kolmnurgast algas alla laskuv raudteeharu. Staabihoone, Tammsaare tee 25 Sauna- ja vahtkonnahoone, Tammsaare tee 56 ja 58 Sööklahoone, Tammsaare tee 64 Linn algatas Tondi sõjaväelinnaku detailplaneeringu.[alaline kõdulink] // Tallinna Postimees, 25. september 1996 Kultuurimälestiste riiklik register. Tondi sõjaväelinnak Tondi tn 55a, 55b ja Seebi tn 36a kruntide detailplaneeringu kehtestamine Kristiine linnaosas. Nerman, Robert.Iidse Tondi tänava ümbrus kasvas suurejooneliseks linnaosaks // Postimees, 19. jaanuar 2007 Tondi. Казармы и танковый полк // MILitary and INDustrial objects, 29. aprill 2005 Vabariigi Valitsuse 18. mai 1994. a korraldus nr 333 / Elektrooniline Riigi Teataja Vabariigi Valitsuse 18. mai 1994. a korraldus nr 333, Vabariigi Valitsus korraldus RT I 1994, 37, 604 Tondi linnaku remont algab tänavu // Ehitus24.ee, 30. jaanuar 2004 Tooming, Urmas.Tondile kerkiv inimsõbralik linnak võib saada piirkonna pärliks. // Tarbija24 (Postimees)/ Kinnisvara, 2. märts 2007 Püüa, Garel. Audentese ülikool kolis Tondi kasarmutesse // Eesti Päevaleht, 8. jaanuar 2007 Mis saab Tondi kasarmutest ? // Kristiine Leht, nr 2 (36), 30. jaanuar 2006. Lk. 1 Tondi sõjaväelinnaku kasarm Tondi t. 51, 1915-1916, Kultuurimälestiste riiklik register Tondi sõjaväelinnaku kasarm Tondi t. 53, 1915-1916, Kultuurimälestiste riiklik register Kultuurimälestiste riiklik register : Tondi sõjaväelinnak Tondile uus moodne lasketiir // Postimees, 26. aprill 1934. Lk. 7 Склад пакгаузного типа в Мустамяэ. // MILitary and INDustrial objects, 21. aprill 2008 "Sütiste tee 17. asukoha skeem". Originaali arhiivikoopia seisuga 12. juuli 2007. Vaadatud 30. detsembril 2008. Eesti kitsarööpmelised raudteed : Peeter Suure merekindlus. Eesti kitsarööpmelised raudteed : Rahumäe jaam. H. Gustavson. Merekindlused Eestis 1913 – 1940. Tallinn, 1993 M. Õun. Eestimerekindlused ja nende suurtükid 1918 – 1940. Tallinn, 2001 Nerman, Robert.Iidse Tondi tänava ümbrus kasvas suurejooneliseks linnaosaks // Postimees, 19. jaanuar 2007 Tondi. Казармы и танковый полк Военный городок Тонди Album Tondi kasarmud Album Militaar / Tondi kasarmud 2007